proxectonos/corpus_dominio_legal_administrativo_tmp huggingface dataset:
DECRETO 245/2001, do 20 de setembro, polo que se autoriza o cambio de denominación da Facultade de Ciencias da Información por Facultade de Ciencias da Comunicación na Universidade de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/10/2001

A Lei 11/1989, do 20 de xullo, de ordenación do sistema universitario de Galicia (Diario Oficial de Galicia nº 156, do 16 de agosto), supuxo a realización dunha planificación xeral do sistema. Ó desenvolvemento desta planificación contribuíron diversos decretos.
Unha vez rematado o proceso de expansión do sistema universitario de Galicia, trabállase a prol da súa consolidación, atendendo expresamente ós problemas derivados da definición específica de cada campus.
A Universidade de Santiago de Compostela, en uso das súas competencias, presentou expediente para o cambio da denominación da Facultade de Ciencias da Información por Facultade de Ciencias da Comunicación. Xustifícase o cambio de deno
minación na consideración de que na actualidade son as telecomunicacións, as redes tecnolóxicas e a informática os sectores que converxen na industria multimedia e nas autoestradas da información, con interacción entre imaxe, texto, gráfica e son. Polo tanto, a nova denominación reflicte con máis exactitude o que é o ámbito actual propio destas ensinanzas.
Por todo isto, en aplicación dos artigos 2.13º e 11.1º da Lei 5/1987, do 27 de maio (Diario Oficial de Galicia do 2 de xuño), do Consello Social da Universidade e do Consello Universitario de Galicia, por instancia do Consello Social da Universidade de Santiago de Compostela, co informe do Consello de Universidades e o informe favorable do Consello Universitario de Galicia, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vinte de setembro de dous mil un,
DISPOÑO:
Artigo único.
Concédese autorización para que a Facultade de Ciencias da Información, creada polo Decreto 505/1990, do 2 de novembro (Diario Oficial de Galicia do 19 de novembro), pase a denominarse Facultade de Ciencias da Comunicación, albergando os estudios, xa autorizados, conducentes ó título de licenciado en xornalismo.
Disposicións derradeiras
Primeira.-Autorízase o conselleiro de Educación e Ordenación Universitaria para que, no ámbito das súas competencias, dicte as disposicións necesarias para o desenvolvemento deste decreto.
Segunda.-Este decreto entrará en vigor o mesmo día da súa publicación no Diario Oficial de Galicia.
Santiago de Compostela, vinte de setembro de dous mil un.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
ORDE do 5 de setembro de 2001 pola que se autoriza o cambio de denominación do Instituto de Educación Secundaria número 1 de Marín (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/10/2001

Tendo en conta o artigo 3, punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que se relaciona no anexo.
Santiago de Compostela, 5 de setembro de 2001.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Marín.
Localidade: Marín.
Código do centro: 36020295.
Denominación: Instituto de Educación Secundaria nº 1.
Nova denominación: Instituto de Educación Secundaria Mestre Landín.
ORDE do 4 de setembro de 2001 pola que se autoriza o cambio de denominación do Instituto de Educación Secundaria número 1 da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/10/2001

Tendo en conta o artigo 3, punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que se relaciona no anexo.
Santiago de Compostela, 4 de setembro de 2001.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: A Coruña.
Localidade: A Coruña.
Código do centro: 15027770.
Denominación: Instituto de Educación Secundaria nº 1.
Nova denominación: Instituto de Educación Secundaria A Sardiñeira.
ORDE do 4 de outubro de 2001 pola que se amplía o prazo de xustificación dos investimentos realizados ó amparo da Orde do 7 de marzo de 2001 pola que se publican as bases que rexerán a concesión de axudas correspondentes ó programa apoio á I+D industrial, tecnoloxías industriais do Plan Galego de Investigación e Desenvolvemento Tecnolóxico na Comunidade Autónoma de Galicia, en réxime de concorrencia competitiva, e se procede á convocatoria para o ano 2001 (Diario Oficial de Galicia número 57, do 21 de marzo).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 10/10/2001

As consellerías da Presidencia e Administración Pública e Industria e Comercio dictaron a Orde do 7 de marzo de 2001 pola que se publican as bases que rexerán a concesión de axudas correspondentes ó programa apoio á I+D industrial, tecnoloxías industriais do Plan Galego de Investigación e Desenvolvemento Tecnolóxico na Comunidade Autónoma de Galicia, en réxime de concorrencia competitiva, e se procede á convocatoria para o ano 2001 (DOG nº 57, do 21 de marzo).
O obxectivo desta orde 'e dar resposta mediante axudas económicas ós esforzos investidores das empresas en materia de fomento da investigación e o desenvolvemento tecnolóxico.
Na citada disposición establécese como requisito indispensable para o libramento da axuda a presentación antes do día 31 de outubro de 2001 da documentación acreditativa do investimento realizado.
Tendo en conta que o elevado número de solicitudes presentadas motivaron un longo proceso de avaliación dos proxectos, considérase necesario amplia-lo prazo de execución e xustificación dos investimentos levados a cabo polos solicitantes á vista da complexidade da materialización das actividades subvencionadas por parte dos beneficiarios.
En consecuencia, en uso das atribucións que nos foron concedidas,
DISPOÑEMOS:
Artigo único.-Amplia-lo prazo para a execución e xustificación dos investimentos ou actuacións subvencionables ó amparo do Orde do 7 de marzo de 2001 pola que se publican as bases que rexerán a concesión de axudas correspondentes ó programa apoio á I+D industrial, tecnoloxías industriais do Plan Galego de Investigación e Desenvolvemento Tecnolóxico na Comunidade Autónoma de Galicia, ata o día 16 de novembro de 2001.
Santiago de Compostela, 4 de outubro de 2001.
Jaime Pita Varela  Juan Rodríguez Yuste
Conselleiro da Presidencia eConselleiro de Industria e Comercio
Administración Pública
ORDE do 28 de setembro de 2001 pola que se declara de interese galego a Fundación Paideia Galiza e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 10/10/2001

Con data 28 de setembro de 2001 publicouse no Diario Oficial de Galicia a orde da Consellería da
Presidencia e Administración Pública do 21 de setembro de 2001 pola que se clasifica como mixta a Fundación Paideia Galiza, adscribíndoa á Consellería da Presidencia e Administración Pública, que terá que exercer plenamente o protectorado sobre ela.
A fundación foi constituída en escritura pública outorgada na Coruña, o día 30 de xullo de 2001, ante o notario Francisco Manuel Ordóñez Armán, co número mil novecentos oitenta e tres do seu protocolo, por Rosalía Mera Goyenechea, María Sandra Ortega Mera, José María Valencia Ces e Antonio Abril Abadín; interveñen todos no seu propio nome e dereito.
Esta fundación, ó abeiro do establecido no artigo 6 dos seus estatutos ten por obxecto:
a) A atención, formación, orientación, documentación, estudio e investigación ou calquera outra forma de intervención nos camos das ciencias humanas e sociais.
b) A atención, formación, orientación, documentación, estudio e investigación ou calquera outra forma de intervención na problemática xerada por calquera tipo de exclusión social.
c) A promoción e realización de actividades de interese educativo, cultural, científico, deportivo, sanitario, de cooperación para o desenvolvemento de fomento da economía social, de conservación do ambiente, de promoción do voluntariado ou outras de análogo interese humano e social.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o Regulamento de organización e funcionamento do Protectorado das Fundacións de Interese Galego,
DISPOÑO:
Artigo único:
1. Declarar de interese galego a Fundación Paideia Galiza ó cumpriren os seus estatutos as prescricións que para tal efecto sinala a vixente lexislación en materia de Fundacións de Interese Galego.
2. Ordena-la inscrición da Fundación Paideia Galiza no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala a Lei 7/1983, do 22 de xuño, de réxime das Fundacións de Interese Galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 28 de setembro de 2001.
Jaime Pita Varela
Conselleiro da Presidencia e Administración Pública
CORRECCIÓN de erros.-Lei 10/2001, do 17 de setembro, do Plan galego de estatística 2002-2006.
PRESIDENCIA — I. DISPOSICIÓNS XERAIS — 11/10/2001

Advertido erro na devandita lei, publicada no DOG número 188, do xoves 27 de setembro de 2001, cómpre face-la oportuna corrección.
Na páxina 12.773, onde di: «Por todo o exposto, ...en nome de El-Rei, a Lei do Plan galego de estatística 2001-2006.», debe dicir: «Por todo o exposto, ...en nome de El-Rei a Lei do Plan galego de estatística 2002-2006.»
RESOLUCIÓN do 28 de setembro de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Begoña Riveiro Martínez.
SERVICIO GALEGO DE SAÚDE — III. OUTRAS DISPOSICIÓNS — 16/10/2001

Na Sala do Contencioso-Administrativo do Tribunal Superior de Xustiza de Galicia tramítase o recurso nº 1-7-2001, interposto por Begoña Riveiro Martínez contra a Resolución do 9 de outubro de 2000 (DOG nº 202, do 18 de outubro), deste centro directivo, pola que se declara rematado o proceso selectivo de persoal estatutario convocado por Resolución do 28 de decembro de 1998 (DOG nº 9, do 15 de xaneiro de 1999) e se nomean os aspirantes seleccionados con adxudicación de destinos definitivos.
A recorrente, aspirante da categoría de auxiliar de enfermería, pretende a valoración na fase de concurso dos servicios prestados na Residencia Asistida da Terceira Idade de Vigo, coa súa conseguinte inclusión na relación de aspirantes seleccionados.
O que se notifica para xeral coñecemento de tódalas persoas interesadas no procedemento e emprázanse para que poidan comparecer na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 28 de setembro de 2001.
Valeriano Martínez García
Director xeral da División de Recursos Humanos
RESOLUCIÓN do 28 de setembro de 2001 pola que se lle dá publicidade ó acordo do Consello de Dirección do Instituto Galego de Promoción Económica que aproba a modificación das bases reguladoras das axudas deste instituto nas que se prevexa o dictame da Comisión Técnica de Análise e Avaliación de Proxectos.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 16/10/2001

Tendo en conta a complexidade técnica das funcións que ten que desenvolve-la Comisión Técnica de Análise e Avaliación de Proxectos, regulada mediante Resolución do 13 de xullo de 2001 (DOG
nº 142, do 23 de xullo), e co seu regulamento aprobado con data do 27 de setembro de 2001, considérase conveniente dotala dun período de tempo axeitado para que unha vez constituída poida organiza-las súas tarefas e a dispoñibilidade da información básica necesaria para asegura-lo seu correcto funcionamento, tanto en canto a calidade como a axilidade na elaboración dos seus informes.
Durante este período transitorio débese asegura-la continuidade na tramitación dos expedientes que incorporan a emisión do dictame da comisión como trámite previo á súa resolución.
Na súa virtude e de conformidade coas facultades que teño conferidas,
RESOLVO:
Único.-Publica-la modificación das bases reguladoras das axudas do Igape nas que se prevexa o dictame da Comisión Técnica de Análise e Avaliación de Proxectos, acordada polo Consello de Dirección do instituto na súa reunión con data do 27 de setembro de 2001 e que figura como anexo a esta resolución.
Santiago de Compostela, 28 de setembro de 2001.
Margarita Rodríguez Rama
Directora xeral do Instituto Galego
de Promoción Económica
ANEXO
Modificación das bases reguladoras das axudas do Igape nas que se prevexa o dictame da Comisión Técnica de Análise e Avaliación de Proxectos
Mentres non se implementen os medios necesarios e suficientes para o desempeño das funcións da Comisión Técnica de Análise e Avaliación de Proxectos do Igape prescindirase do seu dictame e os órganos xestores procederán á tramitación e resolución dos expedientes sen este trámite previo previsto nos procedementos relativos ás:
-Bases reguladoras das axudas para os programas de apoio á continuidade e mellora competitiva da Peme galega (Resolución do 13 de xullo de 2001; DOG nº 142, do 23 de xullo).
-Bases reguladoras das axudas para o programa Emprendedores (Resolución do 13 de xullo de 2001; DOG nº 142, do 23 de xullo).
-Bases reguladoras das axudas para proxectos empresariais de investimento (Resolución do 13 de xullo de 2001; DOG nº 142, do 23 de xullo).
-Bases reguladoras das axudas de salvamento e reestructuración de empresas en crise (Resolución do 13 de xullo de 2001; DOG nº 142, do 23 de xullo).
RESOLUCIÓN do 3 de outubro de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Luis Matos Espiño.
SERVICIO GALEGO DE SAÚDE — III. OUTRAS DISPOSICIÓNS — 16/10/2001

No Xulgado do Contencioso-Administrativo número 1 de Santiago de Compostela tramítase o recurso número 183/2001 (procedemento abreviado), interposto por Luis Matos Espiño contra a Resolución do 27 de decembro de 2000 (DOG nº 9, do 12 de xaneiro), deste centro directivo, pola que se resolve o concurso de traslados para a cobertura de postos de traballo de persoal sanitario funcionario incluído no ámbito de aplicación da Lei 17/1989, do 23 de outubro, de creación de escalas de persoal sanitario funcionario ó servicio da Comunidade Autónoma (escala de saúde pública e administración sanitaria).
O recorrente pretende, por unha parte, que se lle valore o mestrado de Bioética (500 horas) impartido pola Universidade de Santiago de Compostela; por outra, que non se valore o curso de xestión e avaliación de proxectos e servicios de saúde pública organizado pola Dirección Xeral de Saúde Pública no ano 1996.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 3 de outubro de 2001.
Valeriano Martínez García
Director xeral da División de Recursos Humanos
DECRETO 273/2001, do 20 de setembro, polo que se aproba a modificación do escudo do Concello de Cervo (Lugo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/10/2001

O Concello de Cervo (Lugo) considerou conveniente organizar correctamente o seu escudo municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa súa correspondente proposta de representación gráfica da súa insignia, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe, de data do 10 de xullo de 2001, emitido pola Comisión de Heráldica da Xunta de Galicia, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinte de setembro de dous mil un,
DISPOÑO:
Artigo único.-Aproba-la modificación do escudo do Concello de Cervo (Lugo), que figura como anexo,
organizado do seguinte xeito: de sinople (verde) un cervo de ouro (amarelo), vilenado de gules (vermello); xefe de azur (azul) cunha estrela de ouro flanqueada de dúas áncoras de prata (branco). Ó timbre, coroa real pechada.
Santiago de Compostela, vinte de setembro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 270/2001, do 20 de setembro, polo que se aproba a bandeira do Concello de Cerdedo (Pontevedra).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/10/2001

O Concello de Cerdedo (Pontevedra) considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa súa correspondente proposta de representación gráfica da súa bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe, con data do 10 de xullo de 2001, emitido pola Comisión de Heráldica da Xunta de Galicia, por proposta do conselleiro
de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinte de setembro de dous mil un,
DISPOÑO:
Artigo único.-Aproba-la bandeira do Concello de Cerdedo (Pontevedra), que figura como anexo, organizada do seguinte xeito: partida ó centro. De azul a hasta, co Cordeiro Pascual disposto sobre o Libro dos Sete Selos, todo iso nas súas cores convencionais. De vermello ó batente.
Santiago de Compostela, vinte de setembro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 272/2001, do 20 de setembro, polo que se aproba a bandeira do Concello de Cervo (Lugo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/10/2001

O Concello de Cervo (Lugo) considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa súa correspondente proposta de representación gráfica da súa bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe, de data dez de xullo de dous mil un, emitido pola Comisión de Heráldica da Xunta de Galicia, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinte de setembro de dous mil un,
DISPOÑO:
Artigo único.-Aproba-la bandeira do Concello de Cervo (Lugo), que figura como anexo, organizada do seguinte xeito: sobre pano verde, un cervo amarelo, vilenado de vermello; a un tercio da hasta, encaixado de azul coa estrela de amarelo e unha áncora de branco.
Santiago de Compostela, vinte de setembro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 271/2001, do 20 de setembro, polo que se aproba o escudo do Concello de Larouco (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/10/2001

O Concello de Larouco (Ourense) considerou conveniente organizar correctamente o seu escudo municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa súa correspondente proposta de representación gráfica da súa insignia, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local;
Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe, con data do 10 de xullo de 2001, emitido pola Comisión de Heráldica da Xunta de Galicia, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinte de setembro de dous mil un,
DISPOÑO:
Artigo único.-Aproba-lo escudo do Concello de Larouco (Ourense), que figura como anexo, organizado do seguinte xeito: de gules (vermello) unha cepa de vide de ouro (amarelo), froitada do mesmo e acompañada, no cantón destro do xefe, da Cruz de San Xoán de prata (branco); xefe de ouro cunha aguia de sabre (negro). Ó timbre, coroa real pechada.
Santiago de Compostela, vinte de setembro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
CONVOCATORIA de axudas de acción social para o persoal do Consello de Contas de Galicia para o exercicio 2001.
CONSELLO DE CONTAS DE GALICIA — III. OUTRAS DISPOSICIÓNS — 11/10/2001

A Comisión de Goberno do Consello de Contas de Galicia en reunión do 4 de outubro de 2001 aprobou as bases reguladoras para a concesión de axudas ó seu persoal encadradas dentro dos fondos de acción social para o exercicio 2001. Estas bases están expostas no taboleiro de anuncios da institución, quedando aberto o prazo de presentación de solicitudes a partir do día seguinte ó da publicación deste anuncio no DOG.
Santiago de Compostela, 4 de outubro de 2001.
Luciano Fariña Busto
Conselleiro maior do Consello de Contas de Galicia
ORDE do 21 de setembro de 2001 pola que se fixan as retribucións que percibirán os recadadores de zona.
CONSELLERÍA DE ECONOMÍA E FACENDA — III. OUTRAS DISPOSICIÓNS — 17/10/2001

No punto 4 do artigo 29 do Decreto 51/2000, do 25 de febreiro, polo que se establece a organización recadatoria da Xunta de Galicia e do Estatuto dos recadadores de zona, establécese que a Consellería de Economía e Facenda poderá revisa-las retribucións dos recadadores de zona cando as circunstancias o aconsellen en función tanto do número de documentos e o volume de débeda cargada a cada zona, como dos gastos dela e as súas circunstancias obxectivas.
No artigo 4 da Orde do 20 de maio de 1997, pola que se fixaron as retribucións que percibirían os recadadores de zona dispoñíase que se poderían revisa-los criterios retributivos que nela se establecían cando as circunstancias o aconsellaran.
Por isto, producidas esas circunstancias, proponse a súa modificación.
En consecuencia, en uso da autorización contida na disposición derradeira primeria do citado decreto,
DISPOÑO:
Artigo 1º
Sobre a suma dos ingresos que sexan imputables en cada exercicio a cada zona e que corresponden a providencias de constrinximento cun importe que non exceda de 5.000.000 de pesetas (30.050,61 euros), aplicaranse as seguintes porcentaxes:
De 0 pesetas a 100.000.000 de pesetas o 20%.
De 100.000.001 pesetas a 200.000.000 de pesetas o 15%.
De 200.000.001 pesetas a 400.000.000 de pesetas o 10%.
A partir de 400.000.001 pesetas o 5%.
Artigo 2º
Á providencia de constrinximento cun importe que exceda de 5.000.000 de pesetas (30.050,61 euros), a retribución dos recadadores establecerase por cada valor, aplicando ós ingresos que obteña a seguinte táboa:
De 0 pesetas a 5.000.000 de pesetas o 20%.
De 5.000.001 pesetas a 10.000.000 de pesetas o 10%.
De 10.000.001 pesetas a 100.000.000 de pesetas o 2,5%.
A partir de 100.000.001 pesetas o 0,5%.
Cando en relación con estes valores se produzan ingresos parciais, a porcentaxe de retribución correspondente determinarase acumulando ó pagamento parcial de que se trate tódolos efectuados con anterioridade.
Artigo 3º
As retribucións a que se refiren os artigos anteriores non inclúen o imposto sobre o valor engadido.
Disposición transitoria
A presente orde producirá efectos sobre a xestión recadatoria a que se refire o parágrafo 2º do número 1 do artigo 30 do citado Decreto 51/2000, do 25 de febreiro, que se produza a partir do primeiro do mes seguinte á súa entrada en vigor.
Disposición derrogatoria
Queda derrogada a Orde do 20 de maio de 1997 pola que se fixan as retribucións que percibirán os recadadores.
Disposición derradeira
A presente orde entrará en vigor o día seguinte ó da súa publicación.
Santiago de Compostela, 21 de setembro de 2001.
José Antonio Orza Fernández
Conselleiro de Economía e Facenda
DECRETO 259/2001, do 20 de setembro, polo que se declara de utilidade pública e urxente execución a concentración parcelaria da zona de Tremoedo (Vilanova de Arousa-Pontevedra).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 11/10/2001

A parroquia de Tremoedo, que pertence ó concello de Vilanova de Arousa, está situada ó noroeste da provincia de Pontevedra, e resultan afectadas pola concentración parcelaria aproximadamente 652 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia, e logo de deliberación do Consello da Xunta de Galicia na súa reunión do día vinte de setembro de dous mil un,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Tremoedo (Vilanova de Arousa-Pontevedra).
Artigo 2º
O perímetro da zona será, en principio, o correspondente ós terreos da parroquia de Tremoedo. O referido perímetro quedará en definitiva modificado polas rectificacións, inclusións ou exclusións que se acorden, ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación deste decreto.
Disposicións derradeiras
Primeira.-Facúltase o conselleiro de Agricultura, Gandería e Política Agroalimentaria para dicta-las disposicións complementarias que requira a execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vinte de setembro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Agricultura, Gandería e Política
Agroalimentaria
DECRETO 258/2001, do 20 de setembro, polo que se declara de utilidade pública e urxente execución a concentración parcelaria da zona de Vilatuxe (Lalín-Pontevedra).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 11/10/2001

A parroquia de Vilatuxe, que pertence ó concello de Lalín, está situada ó nordeste da provincia de Pontevedra, e resultan afectadas pola concentración parcelaria aproximadamente 1.287 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día vinte de setembro de dous mil un,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Vilatuxe (Lalín-Pontevedra).
Artigo 2º
O perímetro da zona será, en principio, o correspondente ós terreos da parroquia de Vilatuxe. O referido perímetro quedará en definitiva modificado polas rectificacións, inclusións ou exclusións que se acorden, ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación deste decreto.
Disposicións derradeiras
Primeira.-Facúltase o conselleiro de Agricultura, Gandería e Política Agroalimentaria para dicta-las disposicións complementarias que requira a execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vinte de setembro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Agricultura, Gandería e Política
Agroalimentaria
ORDE do 4 de outubro de 2001 pola que se amplía o prazo de xustificación dos investimentos realizados ó amparo da Orde do 7 de marzo de 2001 pola que se publican as bases que rexerán a concesión de axudas correspondentes ó programa apoio á I+D industrial, tecnoloxías industriais do Plan Galego de Investigación e Desenvolvemento Tecnolóxico na Comunidade Autónoma de Galicia, en réxime de concorrencia competitiva, e se procede á convocatoria para o ano 2001. (Diario Oficial de Galicia número 57, do 21 de marzo).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 11/10/2001

As consellerías da Presidencia e Administración Pública, e Industria e Comercio dictaron a Orde do 7 de marzo de 2001 pola que se publican as bases que rexerán a concesión de axudas correspondentes ó programa Apoio á I+D Industrial, Tecnoloxías Industriais do Plan Galego de Investigación e Desenvolvemento Tecnolóxico na Comunidade Autónoma de Galicia, en réxime de concorrencia competitiva, e se procede á convocatoria para o ano 2001. (DOG nº 57, do 21 de marzo).
O obxectivo desta orde é dar resposta mediante axudas económicas ós esforzos investidores das empresas en materia de fomento da investigación e o desenvolvemento tecnolóxico.
Na citada disposición establécese como requisito indispensable para o libramento da axuda a presentación, antes do día 31 de outubro de 2001 da documentación acreditativa do investimento realizado.
Tendo en conta que o elevado número de solicitudes presentadas motivaron un longo proceso de avaliación dos proxectos, considérase necesario amplia-lo prazo de execución e xustificación dos investimentos levados a cabo polos solicitantes á vista da complexidade da materialización das actividades subvencionadas por parte dos beneficiarios.
En consecuencia, en uso das atribucións que nos foron concedidas.
DISPOÑEMOS:
Artigo único.-Amplia-lo prazo para a execución e xustificación dos investimentos ou actuacións subvencionables ó amparo da Orde do 7 de marzo de 2001 pola que se publican as bases que rexerán a concesión de axudas correspondentes ó programa Apoio á I+D Industrial, Tecnoloxías Industriais do Plan Galego de Investigación e Desenvolvemento Tecnolóxico na Comunidade Autónoma de Galicia, ata o día 16 de novembro de 2001.
Santiago de Compostela, 4 de outubro de 2001.
Jaime Pita VarelaJuan Rodríguez Yuste
Conselleiro da Presidencia Conselleiro de Industria
e Administración Públicae Comercio
ORDE do 28 de setembro de 2001 pola que se amplía o prazo de xustificación dos investimentos realizados ó amparo da do 22 de xaneiro de 2001 pola que se aproban as bases reguladoras para a concesión de axudas para as actuacións en materia de calidade e deseño industrial, en réxime de concorrencia competitiva, no ámbito da Comunidade Autónoma de Galicia, e se procede á convocatoria para o ano 2001 (Diario Oficial de Galicia número 21, do 30 de xaneiro).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 11/10/2001

A Consellería de Industria e Comercio dictou a Orde do 22 de xaneiro de 2001 pola que se aproban as bases reguladoras para a concesión de axudas para as actuacións en materia de calidade e deseño industrial, en réxime de concorrencia competitiva, no ámbito da Comunidade Autónoma de Galicia, e se procede á convocatoria para o ano 2001 (Diario Oficial de Galicia nº 21, do 30 de xaneiro). O obxectivo desta orde é dar resposta mediante axudas económicas ós esforzos investidores das empresas en materia de calidade (melloras do sistema de xestión da calidade, certificación de sistemas de calidade, plans de calibración, identificación e valoración de custos asociados á non calidade) e de deseño industrial.
Na citada disposición establécese como requisito indispensable para o libramento da axuda a presentación, antes do día 31 de outubro de 2001, da documentación acreditativa do investimento realizado.
Tendo en conta que o elevado número de solicitudes presentadas motivaron un longo proceso de avaliación dos proxectos, considérase necesario amplia-lo prazo de execución e xustificación dos investimentos levados a cabo polos solicitantes á vista da complexidade da materialización das actividades subvencionadas por parte dos beneficiarios.
En consecuencia, en uso das atribucións que me foron concedidas,
DISPOÑO:
Artigo único.-Amplia-lo prazo para a execución e xustificación dos investimentos ou actuacións subvencionables ó amparo da orde da Consellería de Industria e Comercio do 22 de xaneiro de 2001, ata o día 15 de novembro de 2001.
Santiago de Compostela, 28 de setembro de 2001.
Juan Rodríguez Yuste
Conselleiro de Industria e Comercio
ORDE do 28 de setembro de 2001 pola que se amplía o prazo de xustificación dos investimentos realizados ó amparo da do 19 de xaneiro de 2001 pola que se aproban as bases reguladoras para a concesión de axudas para o sector artesanal galego, en réxime de concorrencia competitiva, no ámbito da Comunidade Autónoma de Galicia, e se procede á convocatoria para as solicitudes de axudas correspondentes ó ano 2001 (Diario Oficial de Galicia número 22, do 31 de xaneiro).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 11/10/2001

A Consellería de Industria e Comercio dictou a Orde do 19 de xaneiro de 2001 pola que se aproban as bases reguladoras para a concesión de axudas para o sector artesanal galego (Diario Oficial de Galicia nº 22, do 31 de xaneiro). O obxectivo desta orde é o fomento e desenvolvemento do sector artesanal na Comunidade Autónoma de Galicia, a través do apoio tanto das unidades productivas como ás asociacións de artesáns.
Na citada disposición establécese como requisito indispensable para o libramento da axuda a presentación, antes do día 31 de outubro de 2001, da documentación acreditativa do investimento realizado.
Tendo en conta que o elevado número de solicitudes presentadas motivaron un longo proceso de avaliación dos proxectos, considérase necesario amplia-lo prazo de execución e xustificación dos investimentos levados a cabo polos solicitantes á
vista da complexidade da materialización das actividades subvencionadas por parte dos beneficiarios.
En consecuencia, en uso das atribucións que me foron concedidas,
DISPOÑO:
Artigo único.-Amplia-lo prazo para a execución e xustificación dos investimentos ou actuacións subvencionables ó amparo da orde da Consellería de Industria e Comercio do 19 de xaneiro de 2001, ata o día 15 de novembro de 2001.
Santiago de Compostela, 28 de setembro de 2001.
Juan Rodríguez Yuste
Conselleiro de Industria e Comercio
DECRETO 256/2001, do 20 de setembro, polo que se declara de utilidade pública e urxente execución a concentración parcelaria da zona de Triabá (Castro de Rei-Lugo).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 11/10/2001

A parroquia de Triabá, que pertence ó concello de Castro de Rei, está situada ó nordeste da provincia de Lugo, e resultan afectadas pola concentración parcelaria aproximadamente 1.020 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día vinte de setembro de dous mil un,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Triabá (Castro de Rei-Lugo).
Artigo 2º
O perímetro da zona será, en principio, o correspondente ós terreos da parroquia de Triabá. O referido perímetro quedará en definitiva modificado
polas rectificacións, inclusións ou exclusións que se acorden, ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse no prazo non superior ós 6 meses a partir da publicación deste decreto.
Disposicións derradeiras
Primeira.-Facúltase o conselleiro de Agricultura, Gandería e Política Agroalimentaria para dicta-las disposicións complementarias que requira a execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vinte de setembro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Agricultura, Gandería e Política
Agroalimentaria
ORDE do 4 de outubro de 2001 pola que se nomean os membros do xurado do Premio José Varela de Montes de Investigación Sanitaria e do Premio para Investigadores Mozos (área sanitaria), correspondentes ós Premios Galicia de Investigación 2001.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 11/10/2001

A orde da Consellería da Presidencia e Administración Pública do 26 de xuño de 2001 (DOG do 2 de xullo), convoca o Premio José Varela de Montes de Investigación Sanitaria e o Premio para Investigadores Mozos (área sanitaria), correspondentes ós Premios Galicia de Investigación 2001.
Na base sexta do artigo 1 da citada orde establécese a composición do xurado que seleccionará ós candidatos. Na súa virtude, e de acordo coas propostas das institucións correspondentes, cómpre proceder ó nomeamento dos membros do xurado. Polo que antecede
DISPOÑO:
Artigo único.-Nomear membros do xurado do Premio José Varela de Montes de Investigación Sanitaria e do Premio para Investigadores Mozos (área sanitaria), correspondentes ós Premios Galicia de Investigación 2001, ás persoas que a seguir se relacionan:
Presidente: Antonio Campos Muñoz, director xeral do Instituto de Saúde Carlos III.
Vocais:
Aniceto Charro Salgado, xefe de Servicio de Endocrinoloxía, Metabolismo e Nutrición do Hospital Universitario San Carlos (Clínico) de Madrid.
Fernando Domínguez Puente, vicerrector de Relacións Exteriores e Proxección Universitaria da Universidade de Santiago de Compostela.
Francisco Reyes Oliveros, presidente da Real Academia de Medicina e Cirurxía de Galicia.
Jorge Teijeiro Vidal, director da Escola de Terapia Ocupacional da Universidade da Coruña.
Julián García Sánchez, director do Instituto Complutense de Investigacións Oftalmolóxicas Ramón Castro Viejo.
África Gónzalez Fernández, directora delegada da Universidade de Vigo na Escola de Enfermería do Meixoeiro.
Secretario: Benito Fernández Rodríguez, subdirector xeral de Xestión, da Secretaría Xeral de Investigación e Desenvolvemento, que actuará con voz pero sen voto.
Santiago de Compostela, 4 de outubro de 2001.
Jaime Pita Varela
Conselleiro da Presidencia e Administración Pública
DECRETO 269/2001, do 20 de setembro, polo que se aproba o escudo do Concello da Pobra de Brollón (Lugo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/10/2001

O Concello da Pobra de Brollón (Lugo) considerou conveniente organizar correctamente o seu escudo municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa súa correspondente proposta de representación gráfica da súa insignia, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe, con data do 10 de xullo de 2001, emitido pola Comisión de Heráldica da Xunta de Galicia, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinte de setembro de dous mil un,
DISPOÑO:
Artigo único.-Aproba-lo escudo do Concello da Pobra de Brollón (Lugo), que figura como anexo, organizado do seguinte xeito: de ouro (amarelo), un piñeiro de sinople (verde), froitado e terrado do mesmo, cunha cepa de vide tamén de sinople, enroscada ó seu tronco e froitada de gules. Ó timbre, coroa real pechada.
Santiago de Compostela, vinte de setembro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais